李璨琛與太太梁志瑩的兩個寶貝囡李元元(Lucy)及李斐斐(Sucy)日前先後病倒,Lucy 媽昨日(25日)在Ig限時動態透露Lucy 感染了腺病毒,其後更疑傳染了給妹妹,她表示:「最近心好累,家姐之前腺病毒搞5咗成個幾禮拜,好番冇耐,又突然間發高燒流鼻涕,今日又咳到肺癆咁,然後阿妹琴日又突然間發高燒,跟住今日又發現佢有好多眼膠,然後我發現佢應該都係中咗腺病毒,我今日就係不停幫阿妹抹眼屎搽精油叫家姐食中藥,無限輪迴。#小朋友病真係慘過自己病 #徘徊在客服梁與護士梁之間。」
到昨午,Lucy 媽貼出Lucy「大」字形攤在軟墊上的照片,平日非常精靈的她,頭髮凌亂,一臉病容,並寫道:「一睇就知佢琴日經歷咗好多」其後,Lucy 媽在IG限動指兩女已經逐漸有好轉,並感謝大家集氣,不過卻輪到她出現喉嚨痛症狀:「我琴晚臨瞓前許咗個願,我話寧願我病,唔該我兩個女好返,今朝肥Lu起身竟然無咳過,當然佢係呆嘅,但起碼冇再咳先啦!至於阿妹眼屎係有嘅,但起碼佢冇再發燒先啦,而我,又真係願望成真嘅,我一起身喉嚨痛!仲有好多事情要做!係唔可以病㗎。」 晚上,Lucy 媽貼出Lucy超級精靈的樣子,相中見她搽上紅唇、穿上一條紅色格仔裙配高跟鞋,並大擺甫士,相當醒神,回復以往表情多多的鬼馬Lucy ,Lucy 媽笑言:「Hello 佢應該真係冇事啦!大家可以關心吓我嗎?#昨天與今天 #簡 直係一念天堂一念地獄。」